
Ministru kabineta noteikumi Nr. 743
Rīgā 2023. gada 12. decembrī (prot. Nr. 61 46. §)
Grozījumi Ministru kabineta 2014. gada 11. februāra noteikumos Nr. 93 "Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi, kura atvaļināta no dienesta sakarā ar noteiktajām prasībām neatbilstošu veselības stāvokli, saņem apmaksātus veselības aprūpes pakalpojumus"
Izdoti saskaņā ar Valsts un pašvaldību institūciju amatpersonu un
darbinieku atlīdzības likuma 39.panta otro daļu
· 1. Izdarīt Ministru kabineta 2014. gada 11. februāra noteikumos Nr. 93 "Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi, kura atvaļināta no dienesta sakarā ar noteiktajām prasībām neatbilstošu veselības stāvokli, saņem apmaksātus veselības aprūpes pakalpojumus" (Latvijas Vēstnesis, 2014, 37. nr.; 2016, 164. nr.; 2017, 71. nr.; 2019, 216. nr.) šādus grozījumus:
· 1.1. izteikt 6.4. apakšpunktu šādā redakcijā:
· "6.4. ārstniecības personas izrakstītu medikamentu iegāde, ja medikamenti ir iekļauti Latvijas Republikas zāļu reģistrā, kā arī ārstniecības personas izrakstītu aptiekā gatavojamo zāļu (ekstemporālās zāļu formas) iegāde;";
· 1.2. izteikt 7.2. apakšpunktu šādā redakcijā:
· "7.2. šo noteikumu 6.2. apakšpunktā minētos pakalpojumus apmaksā, kompensējot atvaļinātām amatpersonām to izdevumus, bet kopumā ne vairāk kā 500 euro kalendāra gadā katrai atvaļinātai amatpersonai;";
· 1.3. izteikt 7.4. apakšpunktu šādā redakcijā:
· "7.4. šo noteikumu 6.4. apakšpunktā minētos pakalpojumus apmaksā, kompensējot atvaļinātai amatpersonai izdevumus, bet kopumā ne vairāk kā 100 euro apmērā kalendāra gadā katrai atvaļinātai amatpersonai;";
· 1.4. izteikt 7.6. apakšpunktu šādā redakcijā:
· "7.6. šo noteikumu 6.6. apakšpunktā minētos pakalpojumus apmaksā, kompensējot atvaļinātai amatpersonai tās izdevumus, bet kopumā ne vairāk kā 400 euro apmērā kalendāra gadā katrai atvaļinātai amatpersonai;";
· 1.5. izteikt 8.1. apakšpunktu šādā redakcijā:
· "8.1. saskaņā ar līgumiem, kas noslēgti ar ārstniecības iestādēm, vai saskaņā ar garantijas vēstuli pēc ārstniecības iestādes rēķina saņemšanas, kas noformēts atbilstoši Grāmatvedības likumam un kurā norādīta atvaļinātā amatpersona, kas saņēmusi pakalpojumu (vārds, uzvārds, personas kods), saņemtais pakalpojums, pakalpojuma saņemšanas datums un cena;";
· 1.6. izteikt 9.2. apakšpunktu šādā redakcijā:
· "9.2. maksājumus apliecinošus dokumentus, kuros norādīts atvaļinātās amatpersonas vārds, uzvārds, personas kods un kas noformēti atbilstoši Grāmatvedības likumam;";
· 1.7. izteikt 17.1. apakšpunktu šādā redakcijā:
· "17.1. ārstniecību, kurā izmantotas netradicionālās, tai skaitā komplementārās, medicīnas metodes, izņemot manuālo terapiju;";
· 1.8. izteikt 17.2. apakšpunktu šādā redakcijā:
· "17.2. kosmetoloģiskajiem pakalpojumiem un estētiskās zobārstniecības pakalpojumiem;";
· 1.9. papildināt ar 17.17.5. apakšpunktu šādā redakcijā:
· "17.17.5. osteopāta pakalpojumus;";
· 1.10. papildināt ar 19. punktu šādā redakcijā:
· "19. Kompensācijas apmērs par šo noteikumu 6.2. apakšpunktā minētajiem veselības aprūpes pakalpojumiem, kas atvaļinātai amatpersonai sniegti līdz 2023. gada 31. decembrim un ko atvaļinātai amatpersonai kompensē saskaņā ar šo noteikumu 7.2. apakšpunktu, kopumā nepārsniedz 250 euro. Kompensācijas apmērs par šo noteikumu 6.4. apakšpunktā minētajiem veselības aprūpes pakalpojumiem, kas atvaļinātai amatpersonai sniegti līdz 2023. gada 31. decembrim un ko atvaļinātai amatpersonai kompensē saskaņā ar šo noteikumu 7.4. apakšpunktu, kopumā nepārsniedz 75 euro. Kompensācija par šo noteikumu 6.6. apakšpunktā minētajiem veselības aprūpes pakalpojumiem, kas atvaļinātai amatpersonai sniegti līdz 2023. gada 31. decembrim, kopumā nepārsniedz 200 euro."
· 2. Noteikumi stājas spēkā 2024. gada 1. janvārī.

